Oficialusis leidinys L 013 , 18/01/2003 p. 0035 - 0036



Komisijos Sprendimas 2003 m. sausio 17 d. nustatantis tam tikrų statybos produktų degumo charakteristikų klases (pranešta dokumentu Nr. C(2002) 4807) (tekstas svarbus EEE) (2003/43/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1988 m. gruodžio 21 d. Tarybos direktyvą 89/106/EB dėl valstybių narių įstatymų ir kitų teisės aktų, susijusių su statybos produktais, derinimo [1], su pakeitimais padarytais Direktyva 93/68/EE [2], ypač jos 20 straipsnio 2 dalį, kadangi: (1) Direktyva 89/106/EEB numato, kad siekiant, jog būtų atsižvelgiama į skirtingus statinių apsaugos lygius nacionaliniu, regioniniu arba vietiniu lygiu, aiškinamaisiais dokumentais gali tekti nustatyti klases, atitinkančias gaminių charakteristikas, atsižvelgiant į kiekvieną esminį reikalavimą. Tie dokumentai buvo paskelbti pavadinimu "Komisijos pranešimas dėl Tarybos direktyvos 89/106/EE [3] aiškinamųjų dokumentų." (2) Jei tai yra esminis saugos nuo gaisro reikalavimas, aiškinamajame dokumente Nr. 2 išvardijamos tam tikros susijusios priemonės, kurios kartu apibrėžia priešgaisrinės saugos strategiją, skirtingai išvystytą valstybėse narėse. (3) Aiškinamasis dokumentas Nr. 2 nustato, kad viena iš tų priemonių – tai ugnies ir dūmų atsiradimo bei jų plitimo apribojimas tam tikroje vietoje mažinant statybos produktų galimybę turėti įtakos dideliam gaisrui įsiliepsnoti. (4) To apribojimo lygį galima apibūdinti tik panaudotiems produktams su skirtingais degumo charakteristikų lygiais. (5) Klasių sistema priimtu suderintu sprendimu buvo nustatyta 2000 m. vasario 8 d. Komisijos sprendimu 2000/147/EB, įgyvendinančiu Tarybos direktyvą 89/106/EEB dėl statybos produktų reakcijos į ugnį klasifikavimo [4]. (6) Jei tai yra tam tikri medienos skydai, privaloma taikyti Sprendime 2000/147/EB nustatytą klasifikavimą. (7) Sprendime 2000/147/EB pateiktos klasifikacijos daugelio statybos produktų ir (arba) medžiagų degumo charakteristikos yra patikimai nustatytos ir pakankamai gerai žinomos už apsaugą nuo gaisrų atsakingoms institucijoms, dėl to su statybos produktais ir (arba) medžiagomis neprivaloma atlikti bandymų toms konkrečioms charakteristikoms nustatyti. (8) Šiame sprendime numatytos priemonės atitinka Statybos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Statybos produktai ir (arba) medžiagos, kurios atitinka visus eksploatacinių degumo charakteristikų reikalavimus ir su kuriomis neprivaloma atlikti kitų bandymų, pateikiamos priede. 2 straipsnis Konkrečios klasės, kurios skirtingiems statybos produktams ir (arba) medžiagoms turi būti suteikiamos atsižvelgiant į Sprendime 2000/147/EB nurodytas degumo klases, nustatomos šio sprendimo priede. 3 straipsnis Produktai, jeigu tinkama, vertinami atsižvelgiant į jų galutinį panaudojimą. 4 straipsnis Šis sprendimas skirtas valstybėms narėms. Priimta Briuselyje, 2003 m. sausio 17 d. Komisijos vardu Erkki Liikanen Komisijos narys [1] OL L 40, 1989 2 11, p. 12. [2] OL L 220, 1993 8 30, p. 1. [3] OL C 62, 1994 2 28, p. 1. [4] OL L 50, 2000 2 23, p. 14. -------------------------------------------------- PRIEDAS Šiame priede pateikiamose lentelėse išvardinami statybos produktai ir (arba) medžiagos, kurios atitinka eksploatacinių degumo charakteristikų reikalavimus ir su kuriomis neprivaloma atlikti bandymų. 1 lentelė Medienos skydų degumo charakteristikų klasės [1] Medienos skydų produktai | EN produkto rūšies nuoroda | Minimalus tankis (kg/m3) | Minimalus storis (mm) | Klasė (išskyrus grindų dangas) | Klasė Grindų dangos | Smulkinių plokštės | EN 312 | 600 | 9 | D-s2, d0 | DFL-s1 | Kietosios plaušų plokštės | EN 622-2 | 900 | 6 | D-s2, d0 | DFL-s1 | Vidutinio kietumo plaušų plokštės | EN 622-3 | 600 | 9 | D-s2, d0 | DFL-s1 | 400 | 9 | E, – | EFL | Minkštos plaušų plokštės | EN 622-4 | 250 | 9 | E, – | EFL | Sausosios gamybos plaušų plokštės, (MDF) | EN 622-5 | 600 | 9 | D-s2, d0 | DFL-s1 | Cementu sujungtos smulkinių plokštės | EN 634-2 | 1000 | 10 | B-s1, d0 | BFL-s1 | OSB plokštė | EN 300 | 600 | 9 | D-s2, d0 | DFL-s1 | Sluoksnuotoji mediena | EN 636 | 400 | 9 | D-s2, d0 | DFL-s1 | Kieto medžio plokštės | EN 13353 | 400 | 12 | D-s2, d0 | DFL-s1 | --------------------------------------------------